Sevilla

Sevilla ye un municipiu y ciudá española, capital d'Andalucía y de la provincia de Sevilla. Ye, colos sos 689 423 habitantes (2025) la cuarta ciudá más poblada del país, tras Madrid, Barcelona y Valencia. El so conceyu, de 140,8 km², d'estensión, ta comprendíu dientro del área metropolitana de la ciudá, formada por 46 conceyos qu'axunten 1.508.605 habitantes nos sos 4.535,78 km² d'estensión. El so cascu históricu ye, coles sos 335 ha d'estensión, ún de los mayores d'España. Ye bayurosu en monumentos, y eso, xunto cola abondanza d'espacios escénicos y culturales, fai de la ciudá un destín turísticu perimportante. Ente los sos monumentos, que dalgunos foron declaraos Patrimoniu de la Humanidá pola UNESCO en 1987, rescamplen la Xiralda, la Catedral, l'Alcázar, l'Archivu d'Indies y la Torre del Oro. El so puertu ye l'únicu puertu fluvial d'España. D'ellí al océanu Atlánticu'l ríu Guadalquivir percuerre 80 km, toos navegables. El tamañu de los barcos qu'aporten al puertu ta llimitáu por una presa que permite un caláu máximu de 8,5 m; el caláu aereu máximu, determináu pela ponte de circunvalación nomada V Centenario, ye de 42 m. Amás d'elli, la ciudá ta perbién comunicada, per tren (convencional y d'alta velocidá) y per carretera, col restu del país. Tien, tamién, un aeropuertu internacional. Tocántenes a la industria, hai que destacar la industria aeronáutica y militar, y tamién los sos astilleros. El so desarrollu urbanísticu recibió un emburrión importante cola celebración de la Esposición Iberoamericana de 1929. P'aguapar la ciudá ficiéronse d'aquella conxuntos arquiteutónicos y parques tan nomaos anguaño como'l conxuntu d'edificios de la plaza d'España o el parque María Luisa. Años dempués, con motivu de la Esposición Universal de 1992, ameyoráronse enforma les infraestructures, tanto aeronáutiques como ferroviaries (abriose l'AVE que comunica la estación de Santa Justa cola madrilana d'Atocha, que foi'l primeru d'España). En pasando aquella lliberáronse bien de terrenos yá urbanizaos que foron aprovechaos pa instalar empreses de nueves teunoloxíes, facultaes universitaries y el parque temáticu Islla Mágica. La Universidá de Sevilla, fundada en 1505 y con más de 55.000 estudiantes, ye (xunetu 2011) la primera más importante d'España y la 116ª del mundu según un ránking de baremación internacional. Nel municipiu vecín de Dos Hermanas hai otra universidá, la Universidá Pablo de Olavide, que tien 10.000 estudiantes. Llocalidaes hermaniaes Les ciudaes hermaniaes con Sevilla son:Angers ( Francia)Xerez de la Frontera ( España)Roma ( Italia)Caltanissetta ( Italia)Cartagena de Indias ( Colombia)Kansas City ( Estaos Xuníos)Isla Cristina ( España)Popayán ( Colombia)Iquique ( Chile)Berlín ( Alemaña)Rostov del Don ( Rusia)Ciudad Ho Chi Minh ( Vietnam)Columbus ( Estaos Xuníos)Tifariti ( República Árabe Saḥariana Democrática)Buenos Aires ( Arxentina)Barcelona ( España)Tarija ( Bolivia)Guadalajara ( Méxicu)Kansas City ( Estaos Xuníos)L'Habana ( Cuba)Rabat ( Marruecos)Baler ( Filipines)Cracovia (dende 7 ochobre 2002) ( Polonia)Ramala (dende 25 marzu 2021) ( Estáu de Palestina) Referencies Enllaces esternos Wikimedia Commons acueye conteníu multimedia sobre Sevilla. Sitiu web oficial (en castellanu) Sevilla n'OpenStreetMap.